ہـنــــــــج (حصہ دوم)

موضع ہنج ضلع گجرات تحصیل کھاریاں یونین کونسل بھدر کا آبادی کے لحاظ سے دوسرا بڑا گاؤں ہے، 18-2017ء کی مردم شماری کے مطابق اس کل آبادی چار ہزار ایک سو اڑتیس(4138) نفوس پر مشتمل ہے۔ اس کا کل رقبہ 3600 بیگھہ ہے۔ اس کو پوسٹ کوڈ 50965 ہے۔
سڑویہ راجپوتوں کی نسل سے ہیں۔سورج بنسی کہلاتے ہیں۔مورث ان کا ہنجر راٶ تھا جو کثرتِ استعمال سے ہنجراٶ ہو گیا۔
شاہانِ گوجر صفحہ۔235
ہـنـــــــج:۔ یہ اپنے تٸیں شاخ قوم ہنجراٶ کی بیان کرتے ہیں ان کے مورث کا نام ہنج تھا اس کی اولاد سے کوٸی مورث پہلے موضع مدھریانوالہ میں أیا اور اس کی اولاد سے بعض اس ضلع میں أ کر أباد ہوٸے صرف ملکیت اس قوم کی ایک گاٶں ہنج ہے۔
 بندوبست رپورٹ۔1868ء صفحہ۔410
ہنـــجــــراؤ/ہنــجـــــرا:۔ یہ اپنا نکاس سڑویہ راجپوتان نسل راجہ کرن سورج بنسی بیان کرتے ہیں۔مورث ان کا ہنجراؤ نام تھا۔ اول یہ قوم موضع جوتالہ علاقہ سرسہ سے نکل کر علاقہ بار ضلع گوجرانوالہ میں آباد ہوئی وہاں سے موجودہ موضع مدھریانوالہ سے اٹھ کر اس ضلع میں میں آیا اور زمین ویرانہ پا کر موضع سوک بڈھا آباد کیا۔ پھر اس کی اولاد اس جگہ سے نکل کر متفرق ہوئی اور یہ دیہات بسائے۔
لعلواڑہ، دولت نگر، اجھر کے، جسو کی، کلاچور، کوٹ قطبدین، دھدرائے، چوپالہ، ہرداسپور، راجے کے، سنت پور، منڈیر، دالیا، چک کلاں، ہنج دھونجک، چک منجو، سوک بھاگووال، مغلی، ارانی، قادرآباد اور ہنج شامل ہیں۔
بندوبست رپورٹ 1868ء صفحہ.410
ہـنــــــج نزد بڑیلہ:۔ گجرات کے اس قدیمی گاؤں کو حافظ آباد کے موضع مدہرہ سے تعلق رکھنے والے جٹ قبیلہ کی گوت ہنجرا کے "موجو" نامی مورثِ اعلٰی نے دیگر مالکان کے ساتھ مل کر آباد کیا۔ حاکمِ وقت سے اجازت لے کر آباد کئے گئے اس گاؤں کا نام ہنجرا گوت پر رکھا جو بعد ازاں عرفِ عام میں مخفف ہو کر "ہنج" مشہور ہوا۔ موجو ہنجرا کی آباد کاری کے بعد اس کی سات پشتیں گاؤں میں آباد رہیں، بعد ازاں قحط سالی پڑ گئی جس کے باعث یہ گاؤں بھی ویران ہوا۔ مکینوں نے پھر آباد کیا تو قحط سالی سے بڑی افتاد چپ قوم کی لوٹ مار اور حملوں سے ویران ہو گیا، جس کے بعد دوسری پشت میں کریم بخش، جہان خان اور صاحب خان مالکان نے باہم اتفاق سے دوسری جگہ پر گاؤں آباد کیا تب سے یہ گاؤں آباد ہے اور پھر کبھی قحط سالی یا لوٹ مار سے ویران نہیں ہوا۔ اسی گوت کے ایگ مورث اعلٰی نے تحصیل کھاریاں میں بھی